Johns Hopkins University

De Johns Hopkins University (JHU) is en private Universität in Baltimore in den USA. De Eliteuniversität wurr an’n 22. Februar 1876 as eerste Universität in den Vereenigten Staaten grünnd, de Forschung un Lehre nah dat Vörbild van düütsch Universitäten vereenen dee, insbesünnere nah dat Modell van de Universität Heidelbarg. Ehrn Naam kreeg se van Johns Hopkins, de to de Grünnen van de Universität un dat Johns Hopkins Hospital bi sien Dood 1873 en Arv van 7 Millionen US-Dollar achterlaaten dee. Dat Motto van de Universität luut Veritas vos liberabit (so völ as: De Wohrheit deiht jo free maken). Insgesamt sünd mit de Universität bit dato 37 Nobelpriesdräger un een Fields-Medaillen Priesdräger verbunnen. De Universität wurrd allgemeen in de internatschonalen Hoochschoolrankings jewiels den 20 respektive 10 best Universitäten van de Welt torekent un tellt to de er prestigeträchtigsten Hoochschoolinstitutschonen van dat Land.) Bedüüden un Inordnung De JHU is en Elitehoochschool, de en führend Rull in zentraal Berieken as Medizin, Gesundheitswetenschapen un internatschonal Politik innimmt. Se liggt an dart Stäe van de an’n meesten ziteerten Forschungsinstitutschonen weltwiet un wurrd in Hoochschoolrankings regelmatig ünner de 20 best Universitäten van de Welt führt. Ofschons se nich to de Universitäten van de so nömmt Ivy League tellt, hörrt se dennoch to de renommeertesten Universitäten van dat Land. Hör Medical School un de Bloomberg School of Public Health gellen as weltwiet führend Inrichtungen för Medizin un Public Health. Dat Glieke gellt ok för de School of Advanced International Studies (SAIS) in Washington, D.C. un Bologna för de Beriek van de internatschonal Politik un Wertschapswetenschapen. De Klinik van de medizinische Fakultät, dat Johns Hopkins Hospital, steiht in dat jährliche Krankenhuus-Ranking van dat Weekenmagazin U.S. News & World Report siet etwa 20 Johren up Platz 1. Etwa 35 – nah de strengere Kriterien van de JHU sülvst blots 25 – in irgendeen Form as Alumni oder Lehrende mit hör assozieerte Personen kreegen bither en Nobelpries. Dorto tellen James Franck un Adam Guy Riess (Nobelpriesen för Physik), Joseph Erlanger (Nobelpries för Medizin), Bernard Lown stellvertredend för de Organisatschoon IPPNW (Internatschonale Dokters för dat Verhöden van den Atomkrieg) un Woodrow Wilson (Freedensnobelpriesen), Richard Stone un Simon Smith Kuznets (Nobelpriesen för Wertschap) as ok John Maxwell Coetzee, de hier as Gastperfesser tätig weer (Nobelpries för Literatur). Bispeelswies wurr an de JHU in de 1930er Johren dat Prinzip van de Defibrillatschoon van dat Hart dör Stroomstööten erkannt un sett hier 1950 de Entwicklung van en Defibrillator to den Gebruuk bi slooten Borstkörv in. De Hoochschool is Grünnensliddmaat van de Association of American Universities, en siet 1900 bestahn Verbund van führend forschungsintensiv nordamerikaansch Universitäten. To Tiet sünd an de Hoochschool 22.686 Studenten inschreven. De Universität harr 2007 mit 1,554 Milliarden US-Dollar de hööchsten Utgaven för Forschung un Entwicklung ünner de amerikaansch Universitäten. Organisatschon Dat gifft akademische Institute, verdeelt up veer Standöörd: Homewood Campus (in’n Norden van Baltimore): Zanvyl Krieger School of Arts and Sciences G.W.C Whiting School of Engineering School of Professional Studies in Business and Education East Baltimore Campus (in‘n Osten van Baltimore): School of Medicine und Johns Hopkins Hospital Bloomberg School of Public Health School of Nursing Mount Vernon Place (in dat Stadtzentrum van Baltimore): Carey Business School The Peabody Institute (School of Music) Paul H. Nitze School of Advanced International Studies (SAIS) in Washington, D.C. Disse Graduate-School hett todem en Campus in Bologna (dat SAIS Bologna Center) as ok över en Butenstäe in Nanjing, China. Wiederhen sünd noch folgende (Forschungs-)inrichtungen anslooten: Applied Physics Laboratory (tüschen Baltimore un Washington) Bayview Medical Center Charles S. Singleton Center at the Villa Spelman Downtown Center in Baltimore European Office in Berlin Johns Hopkins Singapore Washington, D.C. Area Campuses Biomedical Informatics Research Network (BIRN) American Institute for Contemporary German Studies Sport De Sportteams wurrn de Blue Jays (Blauhäher) nömmt. De Hoochschool is Liddmaat in de Centennial Conference. Besünner spoodriek is dat Lacrosse-Team. Präsidenten Daniel Coit Gilman (1875–1901) Ira Remsen (1901–1914) Frank Johnson Goodnow (1914–1929) Joseph Sweetman Ames (1929–1935) Isaiah Bowman (1935–1948) Detlev Wulf Bronk (1949–1953) Lowell Jacob Reed (1953–1956) Milton Stover Eisenhower (1956–1967) Abraham Lincoln Gordon (1967–1971) Milton Stover Eisenhower (1971–1972) Steven Muller (1972–1990) William Chase Richardson (1990–1995) Daniel Nathans (1995–1996) William Ralph Brody (1996–2008) Ronald Joel Daniels (siet 2009) Alumni (Utwahl) As en van de führend Hoochscholen van de USA tellen to de Alumni van de Universität führende Persönlichkeiten ut Wetenschap, Politik (u. a. een US-Präsident), Kunst un Kultur ut alle Welt: Spiro Theodore Agnew (1918–1996), US-amerikaansch Politiker un Viezpräsident Peter Courtland Agre (* 1949), Molekularbioloog un Nobelpriestdäger Madeleine Korbel Albright (* 1937), eerste Frau, de Butenminister van de USA wurr Michael Rubens Bloomberg (* 1942), Ünnernehmer un ehmalger Börgermeester van New York City Chen Chien-jen (* 1951), Viezpräsident van Taiwan Joseph Erlanger (1874–1965), Physiolog un Nobelpriesdräger William Chomsky (1896–1977), Hebräist (Vader van Noam Chomsky) John Maxwell Coetzee (* 1940), Schriever un Nobelpriesdräger John Charles Fields (1863–1932), Mathematiker, broch de Fields-Medaille up den Weg Robert William Fogel (1926–2013), Ökonom un Nobelpriesdräger Andrew Zachary Fire (* 1959), Mediziner un Nobelpriesdräger Edmund Calvert Lynch (1885–1938), Bankier un Mitgrünner van Merryl-Lynch Raymond Edwin Mabus (* 1948), US-amerikaansch Politiker un Marinesekretär ünner Barack Obama John Edward McLaughlin (* 1942), Geheimdienstler un Präsident van de CIA Adam Guy Riess (* 1969), Astronom un Nobelpriesdräger Martin Rodbell (1925–1998), Biochemiker un Nobelpriesdräger Francis Peyton Rous (1879–1970), Patholoog un Nobelpriesdräger Hamilton Othanel Smith (* 1931), Biochemiker un Nobelpriesdräger Gertrude Stein (1874–1946), Schrieverin un Salonnière Thomas Woodrow Wilson (1856–1924), US-amerikaansch Präsident un Freedensnobelpriesdräger Abdul Zahir (1910–1982), afghaansch Premierminister Akademisch Lehrer In de Historie van de Universität geev dat tallriek herutragend akademisch Lehrer, dorto hörrn: Paul Haupt (1858–1926), Oltorientalist William Kurrelmeyer (1874–1957), Germanist Charles Sanders Peirce (1839–1914), Philosoph Hanns Walter Maull (* 1947), Politoloog Henry Newell Martin (1848–1896), Physioloog As ok de Mediziner: William Henry Welch (1850–1934), William Osler (1849–1919), William Stewart Halsted (1852–1922), Howard Atwood Kelly (1858–1943), de so nömmt grooten veer van Johns Hopkins Owsei Temkin (1902–2002), Dokter un Medizinhistoriker Henry Erbest Sigerist (1891–1957), Medizinhistoriker Richard Harrison Shryock (1893–1972), Medizinhistoriker Benjamin Solomon Carson (* 1951), Neurochirurg Thomas Stephen Cullen (1868–1953), Gynäkoloog John Whitridge Williams (1866–1931), Gebortshelper Vörwurf van unethische Minschenversöök Januar 2019 hett en US-Richter entscheed, dat sück de Universität neben den Pharmakonzern Bristol-Myers Squibb un de Rockefeller-Stiftung för Syphilis-Minschenversöök vör Gerich verntwoorten moot, bi de af den 1940er Johren nich informeerte Minschen in Guatemala mit Syphilis oder annner Geschlechtskrankheiten infizeert wurrn, um de Wirksamkeit van Penicillin to testen. Updeckt wurrn de Versöök 2010 van de Perfessersche Susan Mokotoff Reverby van dat Wellesley College, se weer up Notizen van John Charles Cutler stött, en 2003 storven Spezialisten för Geschlechtskrankheiten. Cutler harr de Versöök tietwies leit un mit Kollegen de Tests in Guatemala an Suldaten, psychisch Kranken, Prostitueerten un veroordeelt Straaftätern vörnommen. Weblinks Offizielle Website (engelsch) Enkeld Nahwiesen